Ñane puvlikasionkuérape ojeʼe vaʼekue Jesús upérõ oñeʼẽne hague umi oikove jeýtavare ko yvy ape ári. ¿Mbaʼérepa oñepensa raʼe upéicha? Primero, oñepensákuri umi saduséo oporandu hague umi oikove jeýtavare ko yvy ape ári, ha Jesús upérõ orresponde hague chupekuéra jalee haguéicha pe téxto oĩvape iñepyrũme. Segundo, Jesús ombohovái riremi chupekuéra, osegi oñeʼẽ Jehová siervokuéra iñeʼẽrendúvare ha orresusitátava ko yvy ape ári, Abrahán, Isaac ha Jacob (Luc. 20:37, 38).